Nr

Referitor dosar nr. 11110/19.06.2018

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de **SDEE TRANSILVANIA SUD S.A** cu sediul în municipiul **Brașov,** str. **Pictor Luchian,** nr. **25,** județul **Brașov**, înregistrată la **Agenţia pentru Protecţia Mediului Sibiu** cu nr. **11110/19.06.2018** şi completărilor ulterioare **nr. 12091/05.07.2018,** în baza:

* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin **Legea nr. 49/2011**;

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 25.07.2018, că proiectul **„Realizare lucrare modernizare rețea 0,4KV zona (fosta Hipodrom) municipiul Sibiu conform plan de încadrare în zonă”** propus a fi amplasat în municipiul **Sibiu,** zona cartierelor **Hipodrom 1, Hipodrom 2, Hipodrom 3**, județul **Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, **Anexa nr. 2, punctul 13 a)** si punctul **3 b)** “orice modificări sau extinderi, altele decât la pct. 22 din anexa nr. 1, ale proiectelor prevăzute în anexa nr.1 sau în anexa nr. 2, deja autorizate, executate sau în curs de a fi executate, care pot avea efecte semnificative negative asupra mediului”;

**1. Caracteristicile proiectului**

**a) mărimea proiectului –** proiectul de investiții propune modernizarea rețelei de energie

Lucrarea are ca obiectiv cresterea nivelului de calitate a activitatii de distributie prin imbunatatirea nivelului de tensiune si modernizarea retelei de joasa tensiune 0.4 kV care asigura alimentarea cu energie electrica a consumatorilor din zona Hipodrom, jud. Sibiu, respectiv blocurile din următoarele cartiere:

* Hipodrom 1 – avand in total **2027** apartamente;
* str. Luptei,
* str. V. Milea,
* str. Calarasilor,
* str. Rahovei
* Hipodrom 2 – avand in total **2249** apartamente.
* Hipodrom 3 – avand in total **1101** apartamente;

Rezulta un total de **5377** apartamente

Pentru modernizarea retelei se vor efectua urmatoarele lucrari:

* + *Demontarea retelei de JT existenta*
* Se va demonta reteaua LES 0.4 kV existenta alcatuita din cabluri cu sectiuni de 50 mmp, 95 mmp, 120 mmp si 150 mmp dupa pozarea si punerea in functiune partiala sau totala a noii retele de jt.
  + *Modernizare retea JT din zona Hipodrom*
* Pozare LES 0.4 kV cu cablu ACYY 3x240+120 mmp din PT-uri pentru preluare FDCP si/sau FD proiectate si intregire bucle 0.4 kV;
* Pozare LES 0.4 kV cu cablu ACYY 3x70+35 mmp pentru racordare FDCP-uri existente pentru consumatorii de la mansarda, la FD 0.4 kV proiectate;
  + *Demontare bransamente existente*
* Se vor reloca contoarele monofazate, in noile FDCP.
  + *Modernizare bransamente*
* Se vor monta firide de bransament de tipul E2+4 si/sau E3+4 in exterior pe fundatii din beton armat la limita de proprietate a blocurilor;

Se vor monta FDCP 21m la limita de proprietate, in exterior pe fundatii din beton; cutia va contine 3 compartimente: 1 compartiment pentru sigurante de tip intreruptor, 1 compartiment pentru aparatura

* de conectare, protectie si semnalizare, respectiv 1 compartiment pentru contori;
* Se vor monta FDCP 21m la limita de proprietate, in exterior pe fundatii din beton; cutia va contine 2 compartimente: 1 compartiment pentru sigurante de tip intreruptor, protectie si semnalizare, respectiv 1 compartiment pentru contori;
* Se vor racorda cablurile in FD si FDCP;
* Se vor poza cabluri CYAbY – F 3x6 mmp intre FDCP-uri si consumatorii individuali monofazati;
* Se vor prevedea tub PVC si jgheab PVC pentru montarea coloanelor individuale.
* Se vor realiza prize de pamant cu rezistenta de trecere de cel mult 4 ohm la fiecare FDCP si FD proiectat.
* Legarea bransamentelor modernizate la circuitele principale va tine seama de necesitatea echilibrarii puterii pe cele trei faze.
* Se va reabilita din punct de vedere constructiv suprafetele la care s-au intervenit ca urmare a lucrarilor de modernizare efectuate.

In partea economica au fost estimate valorile lucrarilor de demontare, modernizare si amenajari constructive.

Lucrari in reteaua LEA 0.4 kV str. Hipodromului

* + *Demontarea retelei LEA 0.4 kV existenta*
* Se vor demonta bransamentele existente 27 monofazate si 11 trifazate;
  + *Montare / pozare retea LES 0.4 kV str. Hipodromului*
* Montare 11 buc FD pe fundatii din beton la limita de proprietate a utilizatorilor langa gard, pe trotuar, prin care vor fi preluati consumatorii de pe strada Hipodromului, partea cu case;
* Realizare bransamente monofazate (27buc) si trifazate (11 buc) pentru alimentarea consumatorilor;

Montare BMPm/t la limita de proprietate, pe peretele imobilelor dinspre strada Hipodromului

* (11 buc BMPt, 27 buc BMPm); Se vor reface suprafetele afectate de lucrari;
* Se vor realiza prize de pamant cu R≤4Ω pentru FD si pentru BMP nou proiectate;
* Bransamentele vor fi pozate subteran de la FD pana la BMP; suprafetele afectate de lucrarile de pozare vor fi aduse la starea initiala;
* Relocarea contoarelor din interiorul imobilelor consumatorilor in noile BMP si pozare coloana de la BMP la tabloul abonatului prin tub PVC;

Montarea BMPurilor si pozarea coloanelor de abonati se va realiza prin metode minim invazive astfel incat utilizatorii sa aiba un discomfort cat mai mic

**b) cumularea cu alte proiecte**: nu este cazul;

**c) utilizarea resurselor naturale**: nu este cazul;

**d) producția de deșeuri**:

- deșeuri rezultate în perioada de execuție: deșeurile rezultate se vor colecta selectiv și se vor valorifica prin firme autorizatr.

Gestionarea deşeurilor se va efectua în condiţii de protecţie a sănătăţii populaţiei şi a mediului înconjurător. Constructorul va asigura:

* colectarea selectivă a deşeurilor rezultate în urma lucrărilor;
* stocarea corespunzătoare a fiecărui deşeu în recipiente metalice /PVC etanşe;
* transportul deşeurilor la locul de stocare temporară în condiţii de siguranţă.

**e) emisiile poluante, inclusiv zgomotul și alte surse de disconfort**

- în etapa de execuție a lucrărilor: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – nu este cazul, se vor respecta normele de protecţia muncii şi PSI.

**2. Localizarea proiectului:** zona Hipodrom 1, 2, 3, mun. Sibiu, jud. Sibiu

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Municipiului Sibiu şi a verificării documentaţiei de către geogr. Cosmina Nicolescu. Proiectul va fi implementat pe domeniul public, străzi din orașul Sibiu.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** nu este cazul

**e) durata, frecvența și reversibilitatea impactului:** impact redus pe perioada de realizare în condițiile respectării măsurilor prevăzute în proiect .

**II. Motivele care au stat la baza luării deciziei etapei de încadrare în procedura de evaluare adecvată:**

Proiectul propus nu este localizat în arii protejate, nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010 și a Certificatului de Urbanism emis de Primăria Municipiului Sibiu;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de execuție, vor fi depozitate în locuri special amenajate, de unde vor fi predate operatorilor economici autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor deteriora zonele învecinate perimetrului de desfăşurare a lucrărilor;
* suprafețele de teren afectate temporar de execuția lucrărilor vor fi redate în categoria de folosință avută anterior, sarcina revenindu-i titularului de proiect.
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**p.DIRECTOR EXECUTIV, ŞEF SERVICIU AVIZE**

**Ec. Ioan FRĂTICI ACORDURI, AUTORIZAŢII**

**Ing. Livia MITEA**

**ÎNTOCMIT,**

**Geogr. Cosmina NICOLESCU**